text: Allan Simonsen er favorit 
  15 november 2013 kl. 08.49
  Hos Danske Spil er Allan Simonsen favorit til at vinde Vild med Dans.
  Først troede Danske Spil, at Allan Simonsen ikke havde en kinamands chance for at vinde Vild med Dans.
  Han var helt oppe på at give pengene igen 60 gange som vinder af programmet. Nu giver han odds 2,25, og er favorit.
  - Han deler vandene. Nogle seere gør alt, for at han skal vinde, mens andre helst så, at han blev stemt ud hurtigst muligt, siger Jan Trier, der er oddssætter hos Danske Spil.
  TV2 lavede i den forgangne uge en ændring i reglerne for sms-afstemningen. Seerne må fremover kun sende fem sms?er mod tidligere 10. Men det har ikke betydet noget for oddsene, siger Jan Trier.
  Omkring 80 procent af alt spil på Vild med Dans drejer sig om Allan Simonsen.
  Den ene halvdel af spillerne tror, at Allan Simonsen vinder konkurrencen.
  Den anden halvdel tror ikke, han klarer den i aften.
  